Ինչպես և Վարդանը կանխատեսել էր, մայրաքաղաքի թերթերը չէին դադարում գովաբանել բրիտանական դիվանագետներին, որոնք բանակցել էին Այնթապի գավառապետին ազատելու համար։ Ռըզա բեյը կարծես թե խոստումը կատարել էր, քանի որ բոլոր թերթերում խոսվում էր ավազակների և փրկագնի մասին։ Ավելին, հոդվածներից ոչ մեկում հիշատակություն չկար նրան նվիրված մարդու՝ Պետրիի սպանության մասին։ Հետևաբար Վարդանը կարող էր ենթադրել, որ պատմությունն այդքանով էլ կավարտվեր, եթե, իհարկե, Ռըզան չէր վստահել իրական պատմությունը ոստիկանությանը, և այդ դեպքում կարելի էր անախորժությունների սպասել։ Նա այդ բանը շատ շուտ կիմանար։